Document ID: 31990R1434

Uredba Sveta (EGS) št. 1434/90
z dne 14. maja 1990
o izvajanju nekaterih določb Sporazuma med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in trgovinskem in gospodarskem sodelovanju
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 te pogodbe,
ob upoštevanju predloga Komisije,
ker je bil Sporazum med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in trgovinskem in gospodarskem sodelovanju [1], v nadaljevanju "Sporazum", podpisan 18. decembra 1989 v Bruslju in je začel veljati 1. aprila 1990;
ker se bodo v okviru tega sporazuma postopoma uvedli nekateri ukrepi liberalizacije, ki so namenjeni olajšanju dostopa blaga iz Zveze sovjetskih socialističnih republik, v nadaljevanju "ZSSR", do trga Skupnosti; ker se Skupnost v skladu s členom 8 Sporazuma zavezuje, da bo zlasti odpravila količinske omejitve pri uvozu izdelkov, navedenih v Prilogi I k Sporazumu, na območja Skupnosti in opustila uporabo količinskih omejitev pri uvozu izdelkov, navedenih v Prilogi II k Sporazumu, na območja Skupnosti po pogojih, navedenih v tem sporazumu;
ker je Skupnost s sporočili Komisije Svetu št. 89/C 288/03 [2], 89/C 315/05 [3], 90/C 1/06 [4] in 90/C 36/06 [5] že sprejela nekatere ukrepe, predvidene v Prilogi I k Sporazumu; ker je zato treba zgolj odpraviti količinske omejitve pri uvozu preostalih izdelkov, navedenih v Prilogi I, in opustiti količinske omejitve pri uvozu izdelkov, navedenih v Prilogi II k Sporazumu, razen v primeru izdelka, ki se uvršča v tarifno oznako KN 49100000, in ki je bil že liberaliziran na ravni Skupnosti;
ker bo zato uvoz Skupnosti nekaterih izdelkov, navedenih v Prilogi I k Sporazumu, s poreklom iz ZSSR prost vseh količinskih omejitev; ker so lahko ti izdelki, ki so sedaj navedeni v Prilogi III, zajeti v Uredbi Sveta (EGS) št. 1765/82 z dne 30. junija 1982 o skupnih pravilih za uvoz iz držav z državno trgovino [6],
SPREJEL NASLEDNJO UREDBO:
Člen 1
1. Količinske omejitve pri sprostitvi izdelkov, navedenih v Prilogi I, s poreklom iz ZSSR v prost promet v Skupnosti se odpravijo na območjih Skupnosti, opredeljenih v Prilogi v zvezi z navedenimi izdelki.
2. Uporaba količinskih omejitev pri sprostitvi izdelkov, navedenih v Prilogi II, s poreklom iz ZSSR v prost promet v Skupnosti se opusti na območjih Skupnosti, navedenih v Prilogi, po pogojih, opredeljenih v navedeni prilogi.
Člen 2
Količinske omejitve pri sprostitvi izdelkov, navedenih v Prilogi III, s poreklom iz ZSSR v prost promet v Skupnosti se odpravijo na celotnem območju Skupnosti. Za uvoz teh izdelkov v Skupnost velja Uredba (EGS) št. 1765/82. Ti izdelki se vnesejo v Prilogo k navedeni uredbi.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. maja 1990

Labels: 18
3
15
5